OzLabs/hebrew-wiki-articles huggingface dataset:
המופע של ווליה

המופע של ווליה (ברוסית: Шоу Воли) היא תוכנית אירוח רוסית בהנחיית פאבל ווליה. התוכנית שודרה לראשונה באפריל 2023 ברשת ТНТ והיא אחת מתוכניות הדגל בערוץ. התוכנית משודרת מהשעה 23:00 שעון מוסקבה.

התוכנית ספגה ביקורת על היותה חיקוי זול לתוכנית האירוח הפופולרית "אורגנט בערב" שהושעתה בפברואר 2022 לאחר שהמנחה שלה, איוואן אורגנט, העלה פוסט באינסטגרם נגד הפלישה הרוסית לאוקראינה.

"המופע של ווליה" מארח שחקני כדורגל ואנשי בידור רוסיים מדי שבוע במתכונת דומה לאורגנט בערב ומנחים אותה הבדרן פאבל ווליה והקומיקאי איליה סובולב.
==אורחים==
בדומה לאורגנט בערב ולפורמט הנהוג בתוכניות אירוח מסוג זה, מתארחים בתוכנית בשידור חי אנשים בולטים הקשורים לתעשיית הבידור ועולם הספורט ברוסיה. כך, התראיינו באולפן התוכנית אנשי בידור ותרבות מובילים מרוסיה כמו ניושה, לאוניד סלוצקי, Dj Smash, אולגה בוזובה, גאורגי צ'רדאנצב, אנה סדוקובה, דמיס קאריבידיס, מרינה קראבץ, אנסטסיה וולוצ'קובה, פאבל פרילוצ'ני, אנה חילקביץ', טימור רודריגז, וסילי ואקולנקו (הידוע כ"באסטה"), גאריק חרלמוב, גריגורי לפס, פאבל דרביאנקו, פיליפ קירקורוב, סרגיי בורונוב, טימור בטרוטדינוב, דמיטרי גוברנייב, אלכסנדר פטרוב, מיכאיל גלוסטיאן, אלינה זגיטובה, ניקולאי ואלוייב, אלכסנדר ירוחין, מיכאיל קרז'אקוב ואחרים.

==קישורים חיצוניים==

*[https://rutube.ru/metainfo/tv/280536/ המופע של ווליה] באתר rutube.ru

== הערות שוליים ==

קטגוריה:ערוץ THT: תוכניות וסדרות
קטגוריה:תוכניות אירוח
קטגוריה:תוכניות טלוויזיה שעלו לשידור בשנות ה-2020
הפיגוע בקו 240 בבת ים

ב-22 בדצמבר 2013 בסביבות השעה 14:30 פצצת סיר לחץ התפוצצה באוטובוס ציבורי בעיר בת ים שבישראל. אף אחד לא נפצע בפיגוע הודות לכך שמספר דקות לפני שהפצצה התפוצצה נוסע באוטובוס הספיק לבדוק את התכולת של התיק החשוד שלא היה ליד אף אחד, וראה בתוכו מה שנראה כמו פצצה, ובשל כך הוא הצליח לגרום לכל הנוסעים והנהג לצאת במהירות מהאוטובוס. ההפצצה גרמה לנזק משמעותי בחלקו הפנימי של האוטובוס.

ב-2 בינואר 2014 הודיע השב"כ על כך שהארגון הצליח לעצור ארבעה פעילים של ארגון הטרור הג'יהאד האסלאמי בשל מעורבותם בהנחת ההפצצה. בין העצורים היה גם שוטר ברשות הפלסטינית. על פי הדיווחים חולייה של הג'יהאד האיסלאמי תכננה לבצע פיגוע גדול יותר גם בתל אביב.

זה היה פיגוע הטרור הראשון בישראל מאז הפיגוע בקו 142 בתל אביב ב-2012.

== הפיגוע ==
פיגוע מרתון בוסטון ב-2013]]
ב-22 בדצמבר 2013 בסביבות השעה 14:30 נער צעיר באוטובוס מס' 240 של חברת דן בבת ים הצליח ליידע את כל הנוסעים באוטובוס שישנו תיק חשוד ללא השגחה באוטובוס. נהג האוטובוס שאל את הנוסעים של מי התיק, ולאחר שאף אחד לא אמר שהתיק שלו, התיק נבדק ובתוכו היה שקית גדולה ושחורה ובה סיר לחץ עם חוט אדום שיוצא ממנו. בעקבות כך כל הנוסעים והנהג ירדו מהר מהאוטובוס לאחר שהנהג עצר את האוטובוס בפינת הרחובות מבצע סיני וכצנלסון.<ref name="jpost"></ref><ref name="toi"></ref>

המטען התפוצץ כשלוש דקות לאחר שאחרוני הנוסעים יצאו מהאוטובוס. כל החלונות באוטובוס התנפצו מהפיצוץ ונגרם נזק מהותי לפנים האוטובוס. זה היה פיגוע הטרור הראשון בישראל מאז הפיגוע בקו 142 בתל אביב ב-21 בנובמבר 2012.<ref name="jpost"/>

לפי השב"כ הפצצה הייתה מורכבת משני קילוגרמים של חומר נפץ מאולתר המוקף במסמרים וברגים אשר נדחסו לתוך סיר לחץ.<ref name="capture"/>

== אחרית דבר ==
ב-2 בינואר 2014, הודיע השב"כ כי עצר ארבעה פעילים של הג'יהאד האסלאמי מבית לחם ועוד 10 אנשים, כולל אזרח בדואי בישראל. ארבעת הפעילים היו יוסף סלאמה, בן ה-22, שחאדה טעמרי, בן ה-24, חמדי טעמרי, בן ה-21 וסמי חרימי, בן ה-20. שחאדה וחמדי הם אחים. בזמן ההוצאה לפועל של הפיגוע חמדי שירת כשוטר של הרשות הפלסטינית.<ref name="capture"></ref>

לפי השב"כ הפצצה נבנתה על ידי סלאמה ושני האחים. בבוקר של 22 בדצמבר נסע חרימי מבית לחם דרומה כאשר הוא נושא את הפצצה בתיק שחור. בדרום הר חברון חרימי נכנס לשטח ישראל דרך חור בגדר ההפרדה יחד עם קבוצת פועלים פלסטינים.

לאחר שהיה בתחומי ישראל חרימי נסע ליפו יחד עם אזרח בדואי ישראלי, אשר נהג לקבל כסף על הסעת עובדים פלסטינים בלתי חוקיים בתחומי ישראל. לפני ביצוע הפיגוע עבד חרימי באופן בלתי חוקי במאפיית אבולעפיה ביפו. לפי השב"כ כאשר חרימי הגיע ליפו הוא קודם התפלל במסגד ולאחר מכן עלה על אוטובוס מס' 240. הוא השאיר את התיק עם הפצצה במרכז האוטובוס ולאחר מכן ירד מהאוטובוס באחת התחנות לאורך הדרך. מספר דקות לאחר שירד מהאוטובוס, בסביבות 14:30, התקשר חרימי למכשיר הסלולרי שהיה מחובר לפצצה והפצצה התפוצצה.

לפי ה-The Times of Israel הפצצה הייתה דומה לזו בה נעשה שימוש בפיגוע במרתון בוסטון מוקדם יותר באותה השנה.

בחקירתו ציין חרימי שהחוליה תכננה פיגוע גדול יותר בתל אביב.<ref name="indictment"></ref> כאשר החולייה נעצרה נמצא במקום גם 25 קילוגרמים של חומר נפץ.<ref name="telaviv"></ref>

== ראו גם ==
* פיגועי טרור נגד ישראלים בישראל ובשטחים ב-2013

==הערות שוליים==

קטגוריה:הג'יהאד האסלאמי הפלסטיני: פיגועים
קטגוריה:ישראל: פיגועי מטען חבלה
קטגוריה:פיגועי טרור בישראל ב-2013
קטגוריה:בת ים: פיגועים
קטגוריה:פיגועים באוטובוסים בישראל
אילוף

עמוד מספר הדרכה למאלפי סוסים.
אילוף בעל חיים הוא יצירת שינוי התנהגותי מותנה של בעל חיים אינדיבידואלי, כדי להפחית את ההימנעות הטבעית שלו מבני אדם, להקנות לו את היכולת לסבול נוכחות של בני אדם, וללמדו לעשות משימות עבור האדם.

אילוף אינו ביות. ביות בעלי חיים הוא שינוי גנטי קבוע של שושלת צאצאים המוביל לנטייה תורשתית להגיב בשלווה לנוכחות אנושית. אילוף עשוי להינתן לחיה מבויתת, כגון אילוף כלבים, או לחיה לא מבויתת, כגון דב. פילים הודים, המשרתים את האדם, הם מאומנים אך לא מבויתים. הם נתפסים בטבע למטרת שירות האדם.

==קישורים חיצוניים==

*
קטגוריה:מקצועות
הבחירות המקדימות לנשיאות ארצות הברית במפלגה הדמוקרטית 2024

הבחירות המקדימות לנשיאות ארצות הברית במפלגה הדמוקרטית 2024 הן בחירות מקדימות שבהן נבחר מועמד מהמפלגה הדמוקרטית להתמודד בבחירות לנשיאות ארצות הברית 2024. הבחירות התקיימו בכל 50 מדינות ארצות הברית, מחוז קולומביה, חמש טריטוריות, ודמוקרטים מחוץ לארץ. הבחירות התקיימו בין פברואר ליוני 2024. הנשיא המכהן ג'ו ביידן התמודד בבחירות יחד עם קמלה האריס בתור סגניתו. לאורך כל הקמפיין, ביידן שמר על יתרון משמעותי בסקרים.

בעוד ביידן הביע שוב ושוב את כוונתו לרוץ לבחירה מחדש מ־2021, היו השערות בשנתיים הראשונות לנשיאותו כי ייתכן שהוא לא יבקש להיבחר מחדש בשל גילו והפופולריות הנמוכה שלו. בנוסף על כך, היו ספקולציות כי ביידן עשוי לעמוד בפני אתגר עיקרי, במיוחד מחברי הפלג הפרוגרסיבי של המפלגה הדמוקרטית, שממנו צצו שלושה יריבים ראשוניים: מריאן ויליאמסון הכריזה על מועמדותה במרץ 2023, רוברט פ. קנדי ג'וניור, פעיל נגד חיסונים, עורך דין סביבתי ומפיץ תיאוריות קונספירציה הכריז על מועמדותו באפריל, ודין פיליפס באוקטובר. קנדי פרש מהפריימריז הדמוקרטיים באוקטובר 2023.

אחרי שהדמוקרטים השיגו הישגים מפתיעים בבחירות אמצע הקדנציה 2022, רבים האמינו שביידן ירוץ ויזכה במועמדות לנשיאות. ב-25 באפריל 2023, ביידן פרסם סרטון שבו הוא מודיע כי יתמודד לכהונה שנייה. אך ב-21 ביולי 2024, לאחר עימות כושל עם דונלד טראמפ<ref></ref>, הודיע כי הוא חוזר בו ולא יתמודד בבחירות לקדנציה נוספת<ref></ref>. הוא הביע תמיכה במועמדותה של סגניתו קמלה האריס.

==מועמדים==
===מועמדים שהתמודדו===
{| class="wikitable sortable" style="text-align:center; font-size:90%; line-height:1.2""
|-
!שם ותמונת המועמד !!אודות המועמד
!לוגו
|-
|ג'ו ביידן140x140 פיקסלים
|נשיא ארצות הברית (2021–הווה)סגן נשיא ארצות הברית (2009–2017)סנאטור מטעם דלאוור (1973–2009)מועמד בבחירות המוקדמות לנשיאות ב-1988 ו-2008
|200x200 פיקסלים
|-
|דין פיליפס125x125 פיקסלים
|חבר בית הנבחרים של ארצות הברית (2019–הווה)
|200x200 פיקסלים
|-
|מריאן ויליאמסון125x125 פיקסלים
|סופרת, מדריכה רוחנית ופעילה פוליטית יהודייה-אמריקאיתמייסדת ארגון Project Angel Food
||200x200 פיקסלים
|-
|ג'ייסון פאלמר
|בעל הון סיכון
|
|}

==קישורים חיצוניים==

== הערות שוליים ==

קטגוריה:הבחירות המקדימות לנשיאות ארצות הברית
קטגוריה:המפלגה הדמוקרטית
קטגוריה:בחירות 2024
קטגוריה:2024 בארצות הברית
חכי לי

חכי לי הוא אלבום האולפן השני של הזמר הישראלי עידן יניב.<ref name=":0"></ref> הוא יצא לאור בספטמבר 2007 בהוצאת חברת התקליטים הד ארצי.<ref name=":0" />

באלבום נכלל הלהיט "סרט הודי" שהוקלט ביחד עם דנה אינטרנשיונל שזכה להצלחה ארצית.<ref></ref>

== רקע ==
בספטמבר 2007 הוציא יניב את חכי לי. קדם לו הסינגל "את יפה" שכתבה סמדר שיר והלחין דור דניאל אשר זכה להשמעות רבות בתחנות הרדיו.<ref></ref> בסמוך לצאת האלבום יצא הסינגל "סרט הודי" ביחד עם דנה אינטרנשיונל, שגם נכלל באלבומה הכל זה לטובה.<ref></ref> לאחר מכן, פורסמו הסינגלים "בא הביתה" שכתב רמי לב והלחין עדי לאון ו"חכי לי" שכתב והלחין דוד ד'אור.<ref></ref><ref></ref> יניב עיבד את רוב שירי האלבום יחד עם עמית עמרמי, פיליפ גוזלן ופטריק סבג, וגם השתתף בהלחנת השיר "רגע לפני".<ref></ref> האלבום כלל גם את גרסתו לשיר "ונדמה שישוב".<ref></ref>

בספטמבר 2008 יצא אלבום ההופעה, חכי לי – בהופעה חיה, שתיעד את הופעתו של יניב בבית קשת. ההופעה תועדה גם על גבי DVD. באותה שנה השתתף יניב גם בפסטיגל.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2007
קטגוריה:אלבומי עידן יניב
קטגוריה:אלבומים באנגלית
ג'יימס הופמן

ג'יימס וייל הופמן (באנגלית: James Wylie Huffman; 13 בספטמבר 1894 – 20 במאי 1980) היה עורך דין ופוליטיקאי אמריקאי חבר המפלגה הדמוקרטית. ייצג את מדינתו, אוהיו, בסנאט של ארצות הברית מ-1945 עד 1946.

== ראשית חייו ==
הופמן נולד ב, אוהיו בשנת 1894 ולמד בבתי ספר במחוזות ו.<ref name="CongBio"></ref> הוא למד ב ובאוניברסיטת המדינה של אוהיו, ולאחר מכן עבד כמורה וכמנהל בית ספר תיכון במשך שלוש שנים.

== מלחמת העולם הראשונה ==
במלחמת העולם הראשונה הצטרף הופמן לצבא ארצות הברית. הוא סיים קורס קצינים, קיבל דרגת סגן משנה והוצב כקצין מקלע עבור רגימנט בדיוויזיה ה-83. לאחר מכן הוא שובץ ליחידה בדיוויזיה ה-32. הופמן השתתף בקרב השני על המארן, מתקפת מז-ארגון ועוד. ב-1918 הועלה לדרגת סגן ראשון. לאחר הסכם שביתת הנשק בין הקיסרות הגרמנית למדינות ההסכמה, הופמן נשאר בגרמניה כדי לשרת בה למשך חצי שנה.

== קריירה ==
לאחר סיום שירותו הצבאי ב-1919 החל ללמוד בבית הספר למשפטים באוניברסיטת שיקגו וקיבל תואר ראשון במשפטים ב-1922. ב-1923 היה עוזרו הזמני של התובע הראשי של מדינת אילינוי, ואחר כך שב לאוהיו.

ב-1925 נישא למרגרט קתרין דונהי,<ref name="Obit"></ref> בתו של מושל אוהיו א. ויקטור דונהי. הופמן שימש כעוזרו הבכיר של דונהי בתקופת כהונתו כמושל, והיה חבר בוועדת השירותים הציבוריים של המדינה מ-1927 עד 1929. בתום כהונתו החל הופמן לעסוק בעריכת דין בקולומבוס. ב-1944 התמודד ללא הצלחה על מועמדות המפלגה הדמוקרטית בבחירות לתפקיד מושל אוהיו. לאחר מכן שימש כמנהל המסחר של אוהיו במהלך כהונתו הראשונה של המושל פרנק לאושי.

== סנאטור ==
ב-1945 התפטר הסנאטור הרולד בארטון מאוהיו מתפקידו, לאחר שנבחר לשופט בית המשפט העליון של ארצות הברית. לאושי מינה במקומו את הופמן והוא כיהן בסנאט האמריקאי מאוקטובר 1945 עד נובמבר 1946, אז נבחר קינגסלי טאפט להחליפו. לאחר תום כהונתו בסנאט שב הופמן לעסוק בעריכת דין עד 1957, אז מונה לנשיא חברת ביטוח. מאוחר יותר מונה לנשיאה של חברה בת.

== מותו ==
הופמן מת ב ב-20 במאי 1980 ונקבר בבית הקברות הלאומי ארלינגטון.

==קישורים חיצוניים==

* 
* 

== הערות שוליים ==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:קצינים וחוגרים בצבא ארצות הברית
קטגוריה:בוגרי אוניברסיטת וסליאן אילינוי
קטגוריה:בוגרי אוניברסיטת המדינה של אוהיו
קטגוריה:בוגרי בית הספר למשפטים באוניברסיטת שיקגו
קטגוריה:אמריקאים שנולדו ב-1894
קטגוריה:אמריקאים שנפטרו ב-1980
אנדרטת המרמרה

אנדרטת המרמרה הייתה אנדרטה בנמל עזה, בשכונת א-רימאל בעיר עזה.

אנדרטה זו הוקמה ב-2011 לזכר אירועי משט המרמרה לעזה שנה קודם לכן, ב-2010. באירועים אלה נפצעו 10 מחיילי שייטת 13. ב-16 בנובמבר 2023 הרסה שייטת 13 את האנדרטה, כאשר חלק מהחיילים שהשתתפו בפעולה זו השתתפו 13 שנים קודם לכן בהשתלטות על משט המרמרה.

== חנוכה ==
האנדרטה נחנכה ב-31 במאי 2011, במסגרת אירועי יום השנה למשט המרמרה, במעמד מאות עזתים. בטקס חנוכת האנדרטה נאמו, בין היתר, ראש ממשלת חמאס ברצועת עזה איסמאעיל הנייה ונציג ה-IHH בעזה. האנדרטה נחנכה לזכר 9 מתוך 10 ההרוגים הפרו-עזתים על המרמרה (העשירי עוד היה חי באותו זמן).

== מיקום ==
האנדרטה הוקמה בנמל עזה, שהיה היעד הסופי המקורי של משט המרמרה.

== הריסה ==
במהלך השתלטות משותפת של שייטת 13, חילות השריון, ההנדסה והאוויר על בסיס הקומנדו הימי של החמאס בנמל עזה, הרסו חיילי גדוד
605 מחיל ההנדסה את האנדרטה. הריסת האנדרטה התקיימה ביום בו הודיעו בטורקיה על כוונה להוציא משט ימי נוסף במטרה לשבור את הסגר על רצועת עזה. חלק מהחיילים שהיו מעורבים בהריסה לקחו חלק בהשתלטות על משט המרמרה ב-2010. האנדרטה עמדה על תילה כ-12 שנים וחצי.

== ראו גם ==
* המשט לעזה (2010)

==קישורים חיצוניים==

== הערות שוליים ==

קטגוריה:אסיה: אנדרטאות
קטגוריה:עזה
קטגוריה:מבנים שנהרסו במלחמת חרבות ברזל
גיפט אורבן

גיפט עמנואל אורבן (באנגלית: Gift Emmanuel Orban; נולד ב-17 ביולי 2002 בניגריה) הוא כדורגלן ניגרי המשחק בעמדת החלוץ בקבוצת גנט מליגת העל הבלגית.

== קריירת מועדונים ==
אורבן גדל במחלקת הנוער של ביסון. ב-18 במאי 2022 הושאל לסטאבק מליגת המשנה הנורווגית, וב-3 באוגוסט חתם על חוזה קבוע במועדון. הוא ערך 22 הופעות ליגה במדי המועדון, בהן הבקיע 16 שערים, וסיים כמלך השערים של ליגת המשנה הנורווגית לעונת .

ב-31 בינואר 2023 חתם אורבן בגנט מליגת העל הבלגית. ב-11 בפברואר ערך את הופעת הבכורה שלו במועדון, בתיקו 3-3 נגד וסטרלו במסגרת המחזור ה-25 בליגה לעונת . במשחק זה הבקיע שני שערים. ב-12 במרץ הבקיע רביעייה בניצחון 6-2 על זולטה ורכם במסגרת המחזור ה-29 בליגה. בחצי העונה הראשונה שלו במועדון הבקיע 15 שערי ליגה ב-16 משחקים.

ב-18 בינואר 2024 חתם לארבע וחצי שנים באולימפיק ליון.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני סטאבק
קטגוריה:כדורגלני גנט
קטגוריה:כדורגלני אולימפיק ליון
קטגוריה:ספורטאים ניגרים בנורווגיה
קטגוריה:ספורטאים ניגרים בבלגיה
קטגוריה:ספורטאים ניגרים בצרפת
קטגוריה:ניגרים שנולדו ב-2002
גל הרוש

גל הרוש (נולדה ב-1994) היא קצינת משטרה בעלת עיטור המופת של משטרת ישראל.
== ביוגרפיה ==
הרוש שירתה שירות חובה במשטרה ולאחריו נשארה בשירות קבע ובשנת 2020 החלה קורס קצינים.

בתפקידה כשוטרת סיור בתחנת נהריה, ביום 13 במרץ 2019 הוזעקה לזירת שריפה בבניין דירות וממנו חילצה אם ושני ילדים מהקומה השלישית. היא נפגעה משאיפת עשן ורק לאחר השלמת החילוץ התפנתה לטיפול רפואי. בשנת 2020 הוחלט להעניק לה את עיטור המופת על כך שהיא "פעלה בנחישות, בקור רוח ובמקצועיות ותוך סיכון עצמי וביצעה באומץ פעולות להצלת חיי אדם".

==קישורים חיצוניים==
* 

==הערות שוליים==

קטגוריה:שוטרים שעוטרו בעיטור המופת
קטגוריה:ישראליות שנולדו במאה ה-20
קטגוריה:ישראליות שנולדו ב-1994
פכיפנתרה

פכיפנתרה (שם מדעי: Pachypanthera; מיללית: "פנתר עבה") הוא סוג של חתול נכחד שהתקיים בסוף המיוקן בדרום-מזרח אסיה הנחשב לקרוב לפנתרים החיים.

זהו סוג שתואר ב-2023 על סמך ממצאים מאובנים ממערה באיסאן שבצפון-מזרח תאילנד שכיום מצויים באוניברסיטת צ'ולונגונגקורן. הסוג תואר בידי החוקר de Bonis והמין היחיד בסוג הוא: Pachypanthera piriyai, לכבוד החוקרת Piriya Vachajitpan.

ממצאי הסוג כללו שיניים רבות ולסת תחתונה שאופיינו במבנה מסיבי ומחוזק ביותר ביחס לחתול, דומים מאוד לאלה של צבועיים. אלה יכולים לרמז שהחתול ניזון מעצמות אותם שבר עם לסתותיו. המבנה שלו רמז שהיה קשור לחתולים הגדולים כמו המיופנתרה, נמר ערפילי והפנתרים החיים. בגודלו הוא דמה לגודל של יגואר במשקל של 142 ק"ג.

החתול התקיים באזורים שבין שטחי ביצות ליערות גשם בהם התגלו מאובנים של מספר מכפילי פרסה כמו חזיריים, אנתרקותריים, ג'ירפיים ופריים וכן שרידי מספר פילאים וקרנפיים. כמו כן התגלו מאובני של קוף אדם, ה-Khoratpithecus. בעלי חיים אלה אולי ניצודו בידי הפכיפנתרה.

==קישורים חיצוניים==

קטגוריה:חתוליים פרהיסטוריים
קטגוריה:יונקים שחיו במיוקן באסיה
קטגוריה:מגה-פאונה של הנאוגן באירואסיה
קטגוריה:טורפים שחיו במיוקן
קטגוריה:מאובני טקסונים שתוארו ב-2023
הכדורגלן הלטבי של השנה

הכדורגלן הלטבי של השנה (בלטבית: Latvijas gada labākais futbolists) הוא פרס שנתי בלטביה, המוענק לכדורגלן (בעל אזרחות לטבית) המצטיין במהלך השנה הקלנדרית.

אנדריס ואנינס מחזיק בשיא הזכיות בפרס - 5 פעמים. אחד מהזוכים קיבל את הפרס בעת ששיחק בליגת העל בישראל- מיכאל זמלינסקי. 

==הזוכים בפרס==
{| class="wikitable"
|-
!שנה!!זוכה!!מועדון
|-
|1992||לינרדס אינרס|| ארברו
|-
|1993||לא הוענק הפרס
|-
|1994||ולדימירס באביצ'בס||סקונטו ריגה
|-
|1995||ויטליס אסטפייבס||סקונטו ריגה
|- 
|1996||ויטליס אסטפייבס||אוסטריה וינה 
|-
|1997||יוריס שבליאקובס||סקונטו ריגה
|-
|1998||מיכאל זמלינסקי|| הפועל כפר סבא
|- 
|1999||מריאנס פאחרס|| סאות'המפטון
|-
|2000||מריאנס פאחרס|| סאות'המפטון
|-
|2001||מריאנס פאחרס|| סאות'המפטון
|-
|2002||יוריס לייזנס|| צסק"א מוסקבה 
|- 
|2003||מאריס ורפקובסקיס|| דינמו קייב
|-
|2004||מאריס ורפקובסקיס|| דינמו קייב
|-
|2005||איגורס סטפנובס|| גראסהופרס ציריך 
|- bgcolor="#87cefa"
|2006||אלכסנדרס קולינקו|| רובין קאזאן 	
|- 
|2007||ויטליס אסטפייבס||סקונטו ריגה
|- bgcolor="#87cefa"
|2008||אנדריס ואנינס|| ונטספילס 
|- 
|2009||קאספרס גורקש|| קווינס פארק ריינג'רס 
|-
|2010||קאספרס גורקש|| קווינס פארק ריינג'רס 
|- 
|2011||אלסנדרס צאונייה|| צסק"א מוסקבה 
|- 
|2012||אלסנדרס צאונייה|| צסק"א מוסקבה 
|- bgcolor="#87cefa"
|2013||אנדריס ואנינס|| פ.צ. סיון
|- bgcolor="#87cefa"
|2014||אלכסנדרס קולינקו|| בלטיקה קלינינגרד
|- bgcolor="#87cefa"
|2015||אנדריס ואנינס|| פ.צ. סיון
|- bgcolor="#87cefa"
|2016||אנדריס ואנינס|| פ.צ. סיון
|- bgcolor="#87cefa"
|2017||אנדריס ואנינס|| פ.צ. ציריך 
|-
|2018||דוויס איקונייקס|| פ.ק. יבלונץ 
|-bgcolor="#87cefa"
|2019||פבלס שטינבורס|| ארקא גדינה 
|-bgcolor="#87cefa"
|2020||פבלס שטינבורס|| ארקא גדינה 
|-
|2021||ולדיסלבס גוטקובסקיס|| ראקוב צ'נסטוחובה
|-
|2022||ולדיסלבס גוטקובסקיס|| ראקוב צ'נסטוחובה
|}
{| style="background:transparent;"
|+ מקרא
| style="background-color:#87cefa; border:1px solid #aaaaaa; width:2em;" |
| = שוער כדורגל
|}
קטגוריה:לטביה: כדורגל
לטבי
לוידה אוגוסטו

לוידה אנטוניו אוגוסטו (בפורטוגזית: Loide António Augusto; נולד ב-26 בפברואר 2000 בלואנדה שבאנגולה) הוא כדורגלן אנגולי המשחק בעמדת המגן הימני בקבוצת אלניהספור מליגת העל הטורקית ובנבחרת אנגולה.

== קריירת מועדונים ==
אוגוסטו גדל במחלקות הנוער של אסקולה דה פוטבול דו זנגו וספורטינג ליסבון. בשנת 2020 החל לשחק בקבוצת המילואים של ספורטינג ליסבון. ב-15 ביולי 2021 חתם בפארנסה מהליגה הפורטוגלית השנייה, במדיה ערך שמונה הופעות ליגה והבקיע שני שערים. ב-20 ביוני 2022 חתם על חוזה לשנתיים במפרה מהליגה הפורטוגלית השנייה, במדיה ערך 22 הופעות ליגה והבקיע ששה שערים.

ב-4 ביולי 2023 חתם על חוזה לארבע שנים באלניהספור מליגת העל הטורקית.

== קריירה בינלאומית ==
ב-25 במרץ 2021 ערך אוגוסטו את הופעת הבכורה שלו בנבחרת אנגולה, בהפסד 1-0 לנבחרת גמביה במסגרת מוקדמות גביע אפריקה לאומות 2021. ב-29 במרץ 2021 הבקיע את שער הבכורה שלו בנבחרת, בניצחון 2-0 על נבחרת גבון גם כן במסגרת מוקדמות גביע אפריקה לאומות 2021.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:מגני כדורגל אנגולים
קטגוריה:כדורגלני פארנסה
קטגוריה:כדורגלני אלניהספור
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:ילידי 2000
לא עוצרת II

לא עוצרת II הוא אלבום האולפן השלישי של הזמרת הישראלית רוני.<ref></ref> האלבום יצא לאור בשנת 2006 בתור החלק השני של לא עוצרת (2005).<ref name=":0"></ref>

== רקע ==
ביוני 2005 הוציאה רוני את אלבום האולפן השני שלה, לא עוצרת, שנמכר בשני חלקים נפרדים.<ref name=":0" /> אותו האלבום כלל את הלהיט "אדוני", שכתב והלחין עבורה עברי לידר. באותה שנה הופיעה ב"פסטיגל גיבורי על" עם השיר "לא עוצרת" ופתחה את אירועי המכביה. במרץ 2006 הוציאה את הסינגל "סוכריה" מהחצי השני של האלבום לא עוצרת II.<ref></ref> השיר במקורו הוא שיר רוסי בשם "Мой мармеладный" ששרה הזמרת הרוסייה קטיה לייל.<ref></ref> שיר זה, אף על פי שהפך ללהיט, זכה בתואר "השיר הגרוע של השנה" במצעד הפזמונים העברי השנתי ה'תשס"ו של גלגלצ. בהמשך אותה שנה הוציאה DVD שנקרא על קצות האצבעות, ובו נכללו קטעים מצולמים בהם דואני מדגימה כיצד לבצע את כל ריקודיה, יחד עם כל הקליפים שלה.<ref></ref>

== רשימת רצועות ==

== קישורים חיצוניים ==
* [https://www.discogs.com/release/15670113-רוני-II-לא-עוצרת לא עוצרת II] באתר Discogs

== הערות שוליים ==

קטגוריה:אלבומי 2006
קטגוריה:אלבומי רוני דואני
קטגוריה:אלבומים בעברית
קטגוריה:אלבומי חברת הליקון
אקרופוקה

אקרופוקה (שם מדעי: Acrophoca) הוא סוג נכחד של טורף ימי גדול ממשפחת כלבי הים. הוא התקיים במשך המיוקן שלפני 7.2 עד 5.3 מיליון שנה מזמננו במימי אמריקה הדרומית.
== סיווג ==
המאובנים של כלב ים זה התגלו בתצורות Bahía Inglesa Formation שבמחוז אטקמה בצ'ילה ובתצורות Pisco Formation בפרו. הממצאים הוגדרו ב-1981 בידי החוקר Christian De Muizon, ולפי מבנה השיניים שלו שויך לקבוצת המונכיים. בעבר סברו שהיה קרוב למין כלב ים נמרי, עקב אורח חייו הדומה אך מקרים מאוחרים יותר מצביעים שהוא קשור יותר לכלבי ים נזיריים. הסוג הקרוב ביותר אליו הוא Piscophoca שחי לצידו. סביב המאובנים שלו התגלו גם ממצאי חיות ימיות אחרות ביניהם לווייתן האודובנוצטופס, העצלן הימי תאלסוקנוס, דולפינן, סולת גנט וקורמורניים.
== מאפיינים ==
כלב ים זה הגיע לאורך של 1.5 מטר והיה בעל סנפירים וצוואר פחות מפותחים לשחייה ימית כמו כלבי הים האנטארקטיים. בלסתותיו היו שורות שיניים חרוטיות המותאמות לאוכלי דגים, אם כי השיניים היו גם בעלות חורים שמותאמים לסינון חומרי פלנקטון או קריל. מבנה האגן שלו היה צר יחסית ולא התאים לשחייה מותאמת לאוקיינוס, כך שהגיוני שהתקיים סביב החופים. הוא היה כנראה טורף קשוח, אם כי לא כמו כלב הים הנמרי המודרני.

==קישורים חיצוניים==

קטגוריה:טורפים ימיים פרהיסטוריים
קטגוריה:טורפים שחיו במיוקן
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1981
אליסון לסרי

אליסון לסרי ברסן (נולדה ב-1994) היא לוחמת משמר הגבול בעלת עיטור המופת של משטרת ישראל.

לסרי נולדה בפריז לאב יהודי ועלתה לישראל כחיילת בודדה. היא עלתה בשנת 2012, השלימה טירונות לוחמות במשמר הגבול והוצבה במג"ב איו"ש.

לסרי שירתה במחסום צבאי בצומת תפוח. ביום 30 באוקטובר 2015 תקפו שני מחבלים רוכבי אופנוע את כוחות משמר הגבול בפיגוע דקירה. בתגובה היא ירתה אל השניים, מהם אחד נהרג ואחד נפצע אנושות. בפעולתה הביאה לנטרול המחבלים ולהצלת חיי שוטר משמר הגבול ששירת איתה ובשנת 2016 הוענק לה עיטור המופת.

ביום העצמאות 2016 השיאה משואה בטקס הדלקת המשואות.

במבצע שומר החומות לסרי נפצעה בפיגוע דריסה במזרח ירושלים, עליו העידה חברתה לשירות רז מזרחי: "הכול היה טעון, המון התרעות לפיגועים. פיזרנו הפגנה בשכונה, הקמנו מחסום כדי לבדוק את הנכנסים ולפתע רכב דהר לעברנו ופגע בשישה שוטרים ולוחמי מג"ב. שלושה נפצעו באורח בינוני ושלושה קל. המחבל העיף אותנו ועלה עלינו. אני שכבתי שם מתחת לגלגלי הרכב בצד של הנהג ואיתי עוד שוטרת".

==קישורים חיצוניים==
* 
* [https://103fm.maariv.co.il/programs/Media.aspx?ZrqvnVq=GKGFEK&c41t4nzVQ=FDG&fbclid=IwAR3uMdnIkl0Z7DWQM9cAXghjYYb6KwQsPfSa0u2g9ceKplsMvO8lLrF-DHw סמ"ר אליסון לסרי מספרת כיצד נטרלה שני מחבלים: "האינסטינקט שלי אמר לי שזה פיגוע"]

==הערות שוליים==

קטגוריה:שוטרי משמר הגבול
קטגוריה:שוטרים שעוטרו בעיטור המופת
קטגוריה:משיאי משואה ביום העצמאות: 2016
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:עולות בשנות ה-2010
קטגוריה:עולים בשנות ה-2010
קטגוריה:ישראליות שנולדו ב-1994
קטגוריה:ישראלים שנולדו ב-1994
קומימאנו

קומימאנו (שם מדעי: Kumimanu; ממאורית: "עוף מפלצתי") הוא סוג של פינגווין קדום, שחי לאחר הכחדת הקרטיקון הגדולה, במהלך הפלאוקן המוקדם שלפני 60 עד 56 מיליון שנה מזמננו.

הפינגווין נמצא בניו זילנד על סמך מאובנים שזוהו בבחוף האמפדן שאזור אוטגו, האי הדרומי בידי החוקר אלן טניסון ותואר ב-2017 בידי החוקרים: Mayr, Scofield, De Pietri וטניטון. הסוג מכיל 2 מינים: Kumimanu biceae שתואר ב-2017 ו-Kumimanu fordycei שתואר ב-2023 להוקרת החוקר Ewan Fordyce, שנפטר באותה שנה.

הקומימאנו היה גדול בהרבה ממרבית הפינגווינים החיים כיום, למעשה אחד הפינגווינים הגדולים ביותר מעולם במשקל מוערך של 148 עד 159.7 ק"ג וגובה של 1.6 מטרים, מה שהופך אותו לגדול מאדם בוגר. עם זאת יש לציין שמרבית השלדים מורכבים משרידים מקוטעים המקשים לשלב את האורך הכולל, אלא רק הערכה כללית בהתייחס לפינגווינים קיימים.

למרות תפוצת הפינגווין הוא התאים לאקלים הסובטרופי ששרר במהחל הפלאוקן בחצי הכדור הדרומי ולצידו נמצאו עוד פינגוויניים גדולים, צבי ים ודגים גדולים. הדגים הגדולים הללו נטרפו כנראה בידי הפינגווינים שאכלו רבים מהם לתמיכה בגודלם כשגודלם עזר להם להתגבר על הטרף.

==קישורים חיצוניים==

==הערות שוליים==

קטגוריה:פינגוויניים פרהיסטוריים
קטגוריה:בעלי חיים שחיו בפלאוקן באוקיאניה
קטגוריה:מגה-פאונה של הפלאוגן באוקיאניה
קטגוריה:עופות שחיו בפלאוגן
קטגוריה:ניו זילנד: מאובנים
קטגוריה:מאובני טקסונים שתוארו ב-2017
עזרא מרדכי חכם דוד

רבי עזרא מרדכי חכם דוד (תשכ"ד (1864/1863) – כ"ד באב ה'תרצ"ו, 1936) המכונה "חכם עזרא סופר", היה חכם יהודי מיהדות בבל נכד הרב דוד באבא האב בית דין בגדד תלמיד הרב משה חיים מבגדאד.

== ביוגרפיה ==
נולד בשנת תרכ"ד. כיהן כשוחט וסופר גיטין, ובשנותיו האחרונות כיהן כחבר הוועד הרוחני בעיר. כמו כן עסק במסחר ספרי קודש וכתבי יד, וברשותו נמצאו כמה כתבי יד של הרב צדקה חוצין.

בשנת תרע"ב ניתנה לו זכות הדפסה לספר "בן איש חי" (בגדד תרע"ב).<ref>ראה בהסכמת הרב יעקב בנו של הבן איש חי למהדורה זו, ודבריו שלו בתחילת הספר</ref>

בשנת תרצ"ו נדפסה בבגדד "הגדה של פסח" אשר חכם עזרא ערכה וסידרה. 

== פטירתו ==
ביום פטירתו דרש בערב כהרגלו, וחזר לביתו. באמצע הלילה לא חש בטוב, וכשקם נפל ונפטר ביום כ"ד אב התרצ"ו.

== הערות שוליים ==

קטגוריה:נפטרים ב-1936
קטגוריה:יהדות בגדאד: אישים
זיני (כדורגלן)

אמברוסיני אנטוניו קבאסה סלוודור (בפורטוגזית: Ambrosini António Cabaça Salvador; נולד ב-3 ביולי 2002 בקאזנגה שבאנגולה), הידוע בכינוי זיני (בפורטוגזית: Zini), הוא כדורגלן אנגולי המשחק בעמדת החלוץ בקבוצת א.א.ק. אתונה מליגת העל היוונית ובנבחרת אנגולה.

== קריירת מועדונים ==
זיני גדל במחלקת הנוער של פרימיירו דה אגוסטו, ובשנת 2020 החל לשחק בקבוצה הבוגרת של המועדון במסגרת ליגת העל האנגולית. ב-3 בינואר 2023 הושאל לא.א.ק. אתונה מליגת העל היוונית עד לתום עונת . זמן קצר לאחר מכן חתם על חוזה קבוע לחמש שנים במועדון. ב-3 במאי ערך את הופעת הבכורה שלו בקבוצה הראשונה של המועדון, בתיקו 0-0 נגד אולימפיאקוס במסגרת הליגה.

== קריירה בינלאומית ==
ב-7 בספטמבר 2021 ערך זיני את הופעת הבכורה שלו בנבחרת אנגולה, בהפסד 1-0 לנבחרת לוב במסגרת מוקדמות מונדיאל 2022. ב-8 באוקטובר 2021 הבקיע את שער הבכורה שלו בנבחרת, בניצחון 3-1 על נבחרת גבון גם כן במסגרת מוקדמות מונדיאל 2022.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== תארים ==
;א.א.ק. אתונה
* אליפות יוון (1): 2022/2023

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:חלוצי כדורגל אנגולים
קטגוריה:כדורגלני א.א.ק. אתונה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:ספורטאים זרים ביוון
קטגוריה:ילידי 2002
אוריון והחושך

אוריון והחושך (באנגלית: Orion and the Dark) הוא סרט פנטזיה-קומית בהנפשה ממוחשבת בבימויו של שון צ'רמץ, שנכתב על ידי צ'ארלי קאופמן ומבוסס על ספר ילדים באותו שם מאת אמה יארלט. הסרט הופק על ידי חברת "דרימוורקס הנפשה". הסרט עלה לשידור בספק שירותי הזרמת המדיה "נטפליקס" ב-2 בפברואר 2024.

== תקציר העלילה ==
הילד הצעיר, אוריון, מתמודד עם פחדים, והפחד הגדול ביותר שלו הוא מפני החושך. החושך מחליט להתיידד איתו ומוכיח לו שאין מה לפחד ממנו.

== הדמויות והמדבבים ==
* ג'ייקוב טרמבלי - אוריון
* פול וולטר האוזר - חושך/אופל
* ורנר הרצוג

== בקרת הורים ==
חלק גדול הסרט הוא המחשה של פחדים של הילד: הפחד להיות דחוי, פחד לדבר, פחד מחושך ועוד. הוא עלול להיות מפחיד עבור ילדים צעירים. לילדים צעירים מומלצת צפייה בלווי מבוגר. 

== הפקה ==
ב-12 ביוני 2023 הוכרז ש"נטפליקס" ו"דרימוורקס הנפשה" משתפים פעולה בהפקה ובהפצה, ונמסר כי התסריט נכתב על ידי צ'ארלי קאופמן. לאחר מכן, ג'ייקוב טרמבלי, פול וולטר האוזר וורנר הרצוג הוכרזו כחלק מצוות המדבבים.

== הפצה וביקורת ==
הסרט עלה לשידור בספק שירותי הזרמת המדיה "נטפליקס" ב-2 בפברואר 2024. באתר Rotten Tomatoes, 90% מתוך 70 מבקרים נתנו ביקורת חיובית, עם ממוצע של 7 מתוך 10.

== קישורים חיצוניים ==
* 

== הערות שוליים ==

קטגוריה:דרימוורקס הנפשה: סרטים
קטגוריה:נטפליקס: סרטים
קטגוריה:סרטי 2024
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטים אמריקאיים משנת 2024
קיאלונדה גספר

אסמוואניו קיאלונדה גספר (בפורטוגזית: Esmevânio Kialonda Gaspar; נולד ב-27 בספטמבר 1997 בדונדו שבאנגולה) הוא כדורגלן אנגולי המשחק בעמדת הבלם בקבוצת אסטרלה דה אמדורה מליגת העל הפורטוגלית ובנבחרת אנגולה.

== קריירת מועדונים ==
גספר החל את הקריירה המקצוענית שלו בקבוצת סגרדה אספרנסה מליגת העל האנגולית. ב-1 באוגוסט 2022 חתם באסטרלה דה אמדורה מהליגה הפורטוגלית השנייה. בתום עונתו הראשונה העפיל עם המועדון לליגת העל הפורטוגלית, וב-13 באוגוסט 2023 ערך את הופעת הבכורה שלו בליגת העל הפורטוגלית, בהפסד 1-0 לוויטוריה דה גימארייש במסגרת המחזור הראשון לעונת 2023/2024.

== קריירה בינלאומית ==
ב-14 בנובמבר 2020 ערך גספר את הופעת הבכורה שלו בנבחרת אנגולה, בתיקו 0-0 נגד נבחרת הרפובליקה הדמוקרטית של קונגו במסגרת מוקדמות גביע אפריקה לאומות 2021. ב-17 ביוני 2023 הבקיע את שער הבכורה שלו בנבחרת, בניצחון 2-1 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2023.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:בלמי כדורגל אנגולים
קטגוריה:כדורגלני אסטרלה דה אמדורה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:אנגולים שנולדו ב-1997
בני מוקנדי

בנדיטו "בני" מאמבואנה מוקנדי (בפורטוגזית: Benedito "Beni" Mambuene Mukendi; נולד ב-21 במאי 2002 בלואנדה שבאנגולה) הוא כדורגלן אנגולי המשחק בעמדת הקשר בקבוצת קאזה פיה א.ק. מליגת העל הפורטוגלית ובנבחרת אנגולה.

== קריירת מועדונים ==
מוקנדי גדל במחלקת הנוער של פטרו דה לואנדה. בקיץ 2020 חתם בטרופנסה, עמה שיחק במסגרת הליגה הפורטוגלית השנייה והליגה הפורטוגלית השלישית. בסך הכל ערך 49 הופעות ליגה במדי המועדון.

ב-30 בינואר 2023 חתם בקאזה פיה א.ק. מליגת העל הפורטוגלית. ב-4 בפברואר ערך את הופעת הבכורה שלו במועדון, בהפסד 3-0 לבנפיקה ליסבון במסגרת המחזור ה-19 בליגה לעונת 2022/2023. בחצי העונה הראשונה שלו במועדון ערך 14 הופעות ליגה.

== קריירה בינלאומית ==
ב-27 במרץ 2023 ערך מוקנדי את הופעת הבכורה שלו בנבחרת אנגולה, בתיקו 1-1 נגד נבחרת גאנה במסגרת מוקדמות גביע אפריקה לאומות 2023.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני קאסה פיה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:ילידי 2002
מנואל קליאנו

מנואל קליאנו (בפורטוגזית: Manuel Keliano; נולד ב-16 בינואר 2003 בלואנדה שבאנגולה) הוא כדורגלן אנגולי המשחק בעמדת הקשר האחורי בקבוצת אסטרלה דה אמדורה מליגת העל הפורטוגלית ובנבחרת אנגולה.

== קריירת מועדונים ==
גספר החל את הקריירה המקצוענית שלו בקבוצת פרימיירו דה אגוסטו מליגת העל האנגולית. ב-19 ביולי 2023 חתם על חוזה לשלוש שנים באסטרלה דה אמדורה מליגת העל הפורטוגלית. ב-19 באוגוסט 2023 ערך את הופעת הבכורה שלו במועדון, בהפסד 2-0 לבנפיקה ליסבון במסגרת המחזור השני בליגה לעונת 2023/2024.

== קריירה בינלאומית ==
ב-20 בינואר 2023 ערך קליאנו את הופעת הבכורה שלו בנבחרת אנגולה, בתיקו 0-0 נגד נבחרת מאוריטניה במסגרת אליפות האומות האפריקאיות .

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני אסטרלה דה אמדורה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:ספורטאים זרים בפורטוגל
קטגוריה:ילידי 2003
סויוז MS-15

סויוז MS-15 (ברוסית:Союз МС-15) היא חללית סויוז ששוגרה לחלל ב-25 בספטמבר 2019 מקוסמודרום בייקונור ונחתה ב-17 באפריל 2020. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 61 לתחנת החלל הבין-לאומית.

==הצוות==
* אולג סקריפוצ'קה - מפקד
* ג'סיקה מאיר - מהנדסת טיסה
* הזאע אל-מנסורי - מהנדס טיסה (בהמראה בלבד, חזר ב-סויוז MS-12)
* אנדרו מורגן - מהנדס טיסה (בנחיתה בלבד, הגיע ב-סויוז MS-13)

===צוות גיבוי===
* סרגיי ריז'יקוב - מפקד
* תומאס מרשברן - מהנדס טיסה
* סולטאן א-ניאדי - מהנדס טיסה

שינויים בהרכב צוותי המראה ונחיתה קשורים לטיסה קצרה של הזאע אל-מנסורי. עלות שהותו בחלל הייתה 40 מיליון $.

==תיאור המשימה==
חללית "סויוז MS-15" שוגרה ב-25 בספטמבר 2019 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "זבזדה" של תחנת החלל הבין-לאומית כעבור כ-6 שעות ללא בעיות. באותה עת בתחנת החלל שהתה משלחת מס' 61 בפיקוד לוקה פרמיטנו.

צוות החללית הצטרף למשלחת שגדלה ל-6 אנשי צוות. בהמשך הם עברו משלחת מס' 62.

במהלך שהות קצרה בתחנת החלל הזאע אל-מנסורי ביצע מספר ניסויים. הוא חזר לכדור הארץ כעבור 8 ימים בחללית "סויוז MS-12".

"סויוז MS-15" נשארה מחוברת לתחנת החלל כחללית חירום. 

ב-17 באפריל 2020 החללית התנתקה מתחנת החלל וחזרה לכדור הארץ. במקום הזאע אל-מנסורי על הסיפון היה אנדרו מורגן (הגיע לחלל בחללית סויוז MS-13). הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 62 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-15.htm מידע על הטיסה]
* [https://www.russianspaceweb.com/soyuz-ms-15.html תיאור המשימה]

==הערות שוליים==

קטגוריה:תוכנית סויוז
קטגוריה:2019 ברוסיה
קטגוריה:2020 ברוסיה
צבי בן יעקב (רב)

הרב צבי יהודה בן יעקב (נולד ב-1959) הוא דיין ישראלי, מכהן כאב בית דין בבית הדין הרבני בתל אביב, כדיין במינוי זמני בבית הדין הרבני הגדול וכחבר בית הדין המיוחד לעגונות מלחמת חרבות ברזל.

==ביוגרפיה==
נולד לנתן בן יעקב וחיה אסתר לבית זילברברג. מצד אביו הוא נצר לרבי יצחק אייזיק חבר ומצד אמו נצר לרבי משה יהודה לייב זילברברג ובנו רבי אברהם בנימין.

למד בישיבת כנסת חזקיהו. בשנות ה-90 של המאה ה-20 כיהן כדיין בבית הדין לממונות של המועצה הדתית רמת גן.

ב-1998 התמנה לדיין בבית הדין בחיפה, ובהמשך התמנה לאב בית דין. לימד בכולל "כתר שם טוב" של הרב עמינדב קריספין בקריית ביאליק.
בשלהי שנת 2005 התמנה לדיין בתל אביב, ובהמשך מונה לאב בית הדין.

ב-2020 התמנה על ידי נשיא בית הדין הרבני הגדול, הרב דוד לאו, והשר לשירותי דת, יעקב אביטן, למינוי זמני בבית הדין הרבני הגדול, בנוסף לכהונתו כאב בית דין בתל אביב.

בדצמבר 2023 התמנה על ידי הרב דוד לאו לחבר בבית הדין המיוחד שהוקם להתרת עגונות מתקפת הפתע על ישראל ומלחמת חרבות ברזל, לצד הרב לאו והרב אליעזר איגרא.

נשוי לשושי לבית לב. מתגורר בבני ברק.

==ספרו==
* שו"ת משפטיך ליעקב - 11 כרכים. מאמרים שכתב בבמות שונות ופסקי דין שנתן. זכה בפרס לספרות תורנית ע"ש השר חיים משה שפירא מטעם הפועל המזרחי לשנת ה'תשנ"ז.

==קישורים חיצוניים==
* [https://www.daat.ac.il/daat/vl/tohen.asp?id=413 שו"ת משפטיך ליעקב חלקים א-ד], באתר דעת.
* [https://www.gov.il/BlobFolder/legalinfo/mishpatecha8/he/Mishpatecha8.pdf שו"ת משפטיך ליעקב חלק שמיני]
* [https://www.psakim.org/psakim/Resaults?betdin=-1&dayan=89&fromDate=&toDate=&text=&searchin=all מאמרים ופסקי הדין, מהספר משפטיך ליעקב], באתר פסקים. 
* [https://www.dintora.org/writer/78 מאמריו], באתר "דין תורה" (הקישור לא פעיל).

==הערות שוליים==

קטגוריה:דייני בתי הדין הרבניים
קטגוריה:אבות בתי דין
קטגוריה:בני ברק: רבנים
קטגוריה:דייני בית הדין הרבני הגדול
קטגוריה:משפחת זילברברג
קטגוריה:בוגרי ישיבת כנסת חזקיהו-כפר חסידים
קטגוריה:מחברי ספרי שו"ת
קטגוריה:זוכי פרס שפירא
קטגוריה:ישראלים שנולדו ב-1959
היפרבולה (משגר לוויינים)

משגר Hyperbola ("היפרבולה") פותח בהרפובליקה העממית של סין וייצורו נמשך. הלוויין פותח על ידי חברה פרטית i-Space שבסיסה בבייג'ינג.
== היסטוריה ==
החברה המפתחת הוקמה בשנת 2016. המוצרים הראשונים היו משגרי Hyperbola-1S ו-Hyperbola-1Z שהיו מותאמות לשיגור לטיסה תת-מסלולית. השיגורים הראשונים בוצעו בשנת 2018.

בשנת 2019 בוצע שיגור ראשון של משגר Hyperbola-1. זה משגר שכולל 4 שלבים עם דלק מוצק. המשגר יכול להביא למסלול לווייני נמוך מטען של 300 ק"ג. השיגור הראשון בוצע ב-25 ביולי ממרכז שיגור הלוויינים ג'יוצ'ואן והסתיים בהצלחה. בהמשך בוצעו שיגורים למסלול מסונכרן-שמש. לשיגור המשגר הותאם כן שיגור LA-95.

במקביל לשיגורים עם משגר Hyperbola-1 החל פיתוח משגר Hyperbola-2. הוא תוכנן להיות דו-שלבי עם דלק נוזלי ומותאם לשימוש חוזר. יכולת מתוכננת הייתה 1.9 טון למסלול לווייני נמוך. ניסוי מנוע ראשון בוצע בשנת 2020. בשנת 2023 דווח שפיתוח הוקפא.

משגר Hyperbola-3 מתוכנן להיות דו-שלבי עם דלק נוזלי ומותאם לשימוש חוזר. יכולת מתוכננת היא 8.5 טון למסלול לווייני נמוך. הוא יכלול מנוע שתוכנן עבור משגר Hyperbola-2. טיסת ניסוי ראשונה שנערכה ב-2 בנובמבר 2023 והייתה מוצלחת. טיסה מסחרית ראשונה מתוכננת לשנת 2025.

בעקבות כישלון של שיגור שבוצע בשנת 2024, מספר שיגורים לא מוצלחים עבר את מספר השיגורים המוצלחים.
==קישורים חיצוניים==
* 
* [https://space.skyrocket.de/doc_lau/shuang-quxian-1.htm רשימת שיגורים]
* [http://www.i-space.com.cn/ אתר החברה המייצרת] 

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
דיר ראפאת (כפר)

דיר ראפאת (בערבית: دير رفات) היה כפר ערבי פלסטיני בנפת ירושלים המנדטורית. הוא שכן 26 ק"מ מערבית לירושלים. הוא נכבש במהלך מלחמת העצמאות על ידי חטיבת הראל ופונה מתושביו.

== היסטוריה ==
בשנת 1883, הקרן לחקר ארץ ישראל, במפתה, תיארה את דיר ראפאת ככפר קטן השוכן על רכס עם מעיין ממערב. <ref>Conder and Kitchener, 1883, SWP III, p. [https://archive.org/stream/surveyofwesternp03conduoft#page/13/mode/1up 13], Quoted in Khalidi, 1992, p. 287</ref>

=== המנדט הבריטי ===
בסקר הכפרים של 1945 מנה הכפר 430 תושבים, 330 מוסלמים ו-100 נוצרים, 13,242 דונם קרקע מתוכם 216 דונם למטעים להשקיה, 10,563 דונם לדגנים <ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Jerusalem/Page-102.jpg 102]</ref> ו-10 דונם קרקע בנויה. <ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Jerusalem/Page-152.jpg 152]</ref>

בכפר היו מסגד על שם חג' חסן ושלוש חירבות.
דיר ראפאת - 1942. מפה בקנה מידה של 1:20,000
דיר ראפאת - 1945. מפה בקנה מידה של 1:250,000

=== מלחמת העצמאות ===
דיר ראפאת, יחד עם ארבעה כפרים נוספים, נכבשו על ידי חטיבת הראל ב-17–18 ביולי 1948 במבצע דני. הכפרים היו בקו החזית מאז אפריל 1948 ורוב תושבי הכפרים הללו כבר עזבו את האזור לפני כן. רבים מאלה שנשארו ברחו כאשר כוחות ישראליים תקפו, והמעטים שנותרו בכל כפר גורשו. <ref>Morris, 2004, p. [https://books.google.com/books?id=uM_kFX6edX8C&pg=PA436 436]</ref> במהלך שלושת החודשים הבאים ביצע צה"ל פיצוץ והריסת כפרים נטושים באזור, כולל דיר ראפאת.

בשנת 1992 תואר אתר הכפר: "האתר מכוסה בערימות גדולות של הריסות אבן וטרסות אבן; חלק מהאחרונות עדיין שלמות, בעוד שאחרות נהרסו וכעת מעורבות בהריסות הבתים. קקטוס<nowiki/>ים גדלים על הקצה הצפון מערבי של האתר. יש אוהלים של שבט הנגב של אל-סאני שחבריהם שכרו קרקע מהמנזר [מנזר דיר ראפאת], בעל אדמות הכפר. המנזר ממוקם 2 ק"מ מערבית לאתר, בראש חזיתו יש פסל גדול של מריה הבתולה, וחלקים מהמבנה מכוסים באריחים אדומים. בקצה המערבי של הכפר יש מעיין ובדרום שוכן בית קברות. בולט קבר אחד גדול. ממערב יש מטע זיתים גדול".

== הערות שוליים ==

== מקורות ==
<div style="direction: ltr;">

 
*
*
*
*
*
*
*

</div>

== קישורים חיצוניים ==

* [http://www.palestineremembered.com/Jerusalem/Dayr-Rafat/index.html ברוכים הבאים לדיר ראפאת]
* [https://www.zochrot.org/en/village/49112 דיר ראפאת], זוכרות
* סקר פלסטין המערבית, מפה 17: [http://www.iaa-archives.org.il/zoom/zoom.aspx?folder_id=93&type_id=6&id=8379 IAA], [http://commons.wikimedia.org/wiki/File:Survey_of_Western_Palestine_1880.17.jpg Wikimedia Commons]

קטגוריה:קהילות ויישובים ערביים שנחרבו במלחמת העצמאות
קטגוריה:הרי ירושלים: יישובים ערביים שנחרבו במלחמת העצמאות
מלון סבוי (תל אביב)

מלון סבוי הוא בית מלון בתל אביב בקרבת חוף הים.

==היסטוריה==
ראשיתו של המלון במלון שפת הים, בבעלות מרדכי הורונציק, שעבר בתחילת 1934 מרחוב אלנבי 2 למבנה חדש ברחוב גאולה 5, בקצה רחוב גאולה הפונה לים.

בשנת 1942 עבר המלון לבעלות יונתן בן צבי ושמו שונה ל"מלון סבוי". בעל המלון היה מקורב לחוגים הרוויזיוניסטים ונערכו בו אירועים של התנועה הרוויזיוניסטית, כולל עצרות בחירות ולאחר הקמת המדינה אירועים לזכר חללי המחתרות. ב-23 ביולי 1948 החרים צה"ל את המלון לצורך שיכון המשלחת של פולקה ברנדוט. לאחר המלחמה חזר המלון לפעילות רגילה והתגאה בהיותו המלון היחיד על שפת הים.

בלילה שבין 5–6 במרץ 1975 אירע במלון הפיגוע במלון סבוי.

==קישורים חיצוניים==
* 

* 

==הערות שוליים==

סבוי
קטגוריה:הפיגוע במלון סבוי
פסטה אלה נורמה

פסטה אלה נורמה (באיטלקית: Pasta alla Norma), שנקראה קודם לכן Pasta con le melanzane (פסטה עם חצילים),<ref name="tcivi">Touring Club Italiano, Vie d'Italia e del mondo, 1928?, [https://books.google.com/books?id=_ffnAAAAMAAJ&q=%22pasta+con+le+melanzane%22 p. 750]</ref><ref name="balducci">Gioacchino Balducci, Italia moderna, 1973, , p. 109</ref> היא מנה איטלקית של פסטה וחצילים. היא אופיינית למטבח הסיציליאני,<ref name="Riley2007"></ref> ולקטניה בפרט.<ref name="tcigig">Massimo Alberini, Giorgio Mistretta, Guida all'Italia gastronomica, Touring Club Italiano, 1984, p. 337</ref>

היא עשויה מספגטי או פסטה אחרת עם רוטב עגבניות, מכוסה (או בתחתיה) בפרוסות של חציל מטוגן ומוגש עם גבינת ריקוטה סלטה (כלומר ריקוטה מומלחת) מגורדת ולעיתים קרובות בתוספת ריחן מצוי.<ref name="messina">"Ricetta pasta alla norma, la 'siciliana' più amata dagli italiani", Messina Today, [https://www.messinatoday.it/cucina/ricetta-preparazione-pasta-norma.html 6 July 2019]</ref>

היא נקרא לכבודו של וינצ'נצו בליני, יליד קטניה המלחין של האופרה נורמה. מסופר כי הסופר האיטלקי נינו מרטוליו (Nino Martoglio) קרא "זוהי 'נורמה' אמיתית!", כלומר יצירת מופת, כאשר טעם את המנה, אם כי שם המנה לא תועד כך עד עשרות שנים לאחר מותו.

פסטה אלה נורמה זכתה בתואר "מנת השנה" על ידי ה-BIT (Borsa internazionale del turismo, כלומר בורסת התיירות הבינלאומית) פרס תיירות איטלקי בשנת 2018.

== הערות שוליים ==

קטגוריה:קטניה
קטגוריה:מאכלי חצילים
קטגוריה:המטבח הסיציליאני
קטגוריה:המטבח האיטלקי
האגודה המתמטית של לונדון

האגודה המתמטית של לונדון (באנגלית: London Mathematical Society, בראשי תיבות: LMS) היא האגודה המדעית העיקרית בתחום המתמטיקה הפועלת בבריטניה. האגודה הוקמה בשנת 1865 במטרה לקדם ולהרחיב את הידע המתמטי, ומטרה זו נותרה בעינה עד היום. האגודה המתמטית של לונדון היא בין הוותיקות בעולם, ולאחר הקמתה שימשה מודל והשראה לאגודות מתמטיות ברחבי העולם, בין היתר לאגודה האמריקאית למתמטיקה<ref></ref>.

== היסטוריה ==
האגודה המתמטית של לונדון הוקמה על ידי סטודנטים מיוניברסיטי קולג' לונדון (UCL) ועד מהרה משכה אליה מתמטיקאים מובילים מבריטניה ומרחבי העולם, בהם ארתור קיילי, ג'יימס ג'וזף סילבסטר, אנרי פואנקרה ודויד הילברט. בנוסף למתמטיקאים, לאגודה השתייכו גם פיזיקאים ידועים כגון ג'יימס מקסוול, לורד קלווין ולורד ריילי. הנשיא הראשון של האגודה היה המתמטיקאי הבריטי אוגוסטוס דה מורגן, ובהמשך כיהנו כנשיאים מתמטיקאים ומדענים מן השורה הראשונה. מרי קרטרייט הייתה האישה הראשונה שהייתה נשיאת ה-LMS (בשנים 1961-62). <ref name="mcs-andrews"></ref>

כדי לבסס את מעמדה בזירה הבינלאומית, האגודה כוננה קטגוריה של מעמד כבוד למתמטיקאים זרים. הראשון לקבל את התואר היה המתמטיקאי הצרפתי מישל של (Michel Chasles)<ref></ref>.

החל משנת 1884, האגודה מעניקה בכל שלוש שנים את מדליית דה מורגן על תרומה יוצאת דופן למתמטיקה. משנת 1987 מעניקה האגודה את פרס פוליה בשנים שבהן מדליית דה-מורגן אינה זמינה לפרסים.

החל משנת 1865 מפרסמת האגודה את כתב העת המרכזי שלה The Proceedings of the London Mathematical Society<ref></ref>, ובו מאמרים בתחומים מגוונים של המתמטיקה.

== פעילות האגודה כיום ==
בשנת 2023 מונה האגודה מעל 2,000 חברים ואחראית לפרסומם של ספרים, כתבי עת, מונוגרפיות ועוד. האגודה יוזמת מדי שנה מגוון רחב של פגישות, כנסים, הרצאות וסימפוזיונים המאפשרים מפגשים לבוגרי תואר ראשון, דרך חוקרים בתחילת הקריירה ועד למתמטיקאים מבוססים. האגודה אף מייעצת לממשל בנושאי חינוך גבוה, ומספקת תמיכה כספית למגוון פרויקטים לקידום המתמטיקה.

האגודה מעניקה מגוון פרסים ומלגות עבור תרומה למחקר, לקידום ולהוראת המתמטיקה<ref></ref>.

== ראו גם ==
* פרס וייטהד
* פרס פרויליך
* פרס בריק

== לקריאה נוספת ==
<div class="mw-content-ltr">
* Oakes, Susan Margaret; Pears, Alan Robson; Rice, Adrian Clifford, The Book of Presidents 1865 - 1965: London Mathematical Society, London Mathematical Society, 2005
*John Heard, From Servant to Queen: A Journey through Victorian Mathematics, Cambridge University Press, 2019
</div>

== קישורים חיצוניים ==
* 

* אתר האגודה: https://www.lms.ac.uk/

== הערות שוליים ==

קטגוריה:אגודות מדעיות
קפונאטה

קפונאטה (באיטלקית: Caponata; בסיציליאנית: Capunata) היא מאכל סיציליאני המורכב מחצילים מטוגנים פרוסים או קצוצים וירקות אחרים, מתובל בשמן זית, ברוטב עגבניות, סלרי, זיתים וצלפים, ברוטב אגרודולצ'ה (רוטב חמוץ-מתוק).

== מאפיינים ==
גרסאות שונות עשויות להכיל גזר, פלפל, תפוחי אדמה, צנוברים וצימוקים. גרסת פלרמו מוסיפה תמנון, והמתכון האריסטוקרטי כולל לובסטר ודג-חרב מעוטר באספרגוס בר, ביצי טונה (בוטרגה) מיובשות מגורדות ושרימפס. אלו הם חריגים מהכלל הכללי של תבשיל ירקות מבושל חמוץ מתוק או סלט.

כיום, הקפונטה משמשת בדרך כלל כתוספת למנות דגים ולעיתים כמתאבן, אך מאז המאה ה-18 היא משמשת גם כמנה עיקרית. מאכל נפוליטני דומה נקרא צ'אמבוטה (Ciambotta). המנה פופולרית גם במטבח התוניסאי.

== אמיטולוגיה ==
האטימולוגיה של השם אינה ידועה באופן מהימן. יש הטוענים שהוא נובע מהשפה הקטלאנית, אחרים שמקורו ב-Caupone, הטברנות של המלחים. המנות המתוארות על ידי רייט מרמזות שבעבר המאכל הסיציליאני היה דומה לקפונאטה של הרפובליקה של ג'נובה.

== ראו גם ==
* רטטוי

== קישורים חיצוניים ==

* [http://www.worldgluttony.com/sicilian-eggplant-caponata/ המתכון המסורתי של קפונטה חצילים סיציליאני] 

== הערות שוליים ==

קטגוריה:מאכלי זיתים
קטגוריה:מאכלי חצילים
קטגוריה:המטבח התוניסאי
קטגוריה:המטבח הסיציליאני
רמי עבדו

ד"ר רמי עבדו
רמי עבדו (בערבית: رامي عبده, בתעתיק מדויק: ראמי עבדה) הוא פלסטיני, מומחה פיננסי, פעיל זכויות אדם שנולד ברצועת עזה. עבדו עובד כמנהל בכיר בקבוצת "נקסוס" לייעוץ עסקי ויחסי ציבור (Nexus PR and Business Consulting). הוא המייסד והיושב ראש של , אותו הקים בשנת 2011, בז'נבה.<ref name=":12"></ref> כיו"ר הארגון, עבדו נוטל חלק בישיבות במועצת זכויות האדם של האו"ם, והוא מתייחס להפרות זכויות אדם באזור המזרח התיכון וצפון אפריקה.<ref></ref><ref></ref><ref></ref><ref></ref><ref></ref><ref name=":52"></ref><ref></ref>

רמי עבדו הוא מנתח מדיניות ב, רשת מדיניות פלסטינית. ב-2015 הוא נתן חסות להקמת שנועד לסייע לצעירים ברצועת עזה לשתף את הנרטיבים שלהם עם העולם המערבי (דובר האנגלית) ולקעקע סטריאוטיפים לגבי פלסטינים.<ref></ref>

== השכלה וקריירה ==
לרמי עבדו תואר דוקטור ותואר שני במשפטים ומימון מאוניברסיטת מנצ'סטר, ותואר MBA במימון מאוניברסיטת ירדן. לפני פעילותו הנוכחית, עבדו עבד כמתאם פרויקטים והשקעות עבור הבנק העולמי ופרויקטים אחרים במימון בינלאומי שמטרתם להתמודד עם המשבר הכלכלי וההומניטרי בשטחים הפלסטיניים.<ref name=":12" />

עבדו היה עוזר המנהל ומנהל המשרד הפלסטיני של והיה בחבר הנאמנים של ארגון הגג של כל הארגונים הלא ממשלתיים הפועלים למען פלסטין.

עבדו מופיע בקביעות בערוצי תקשורת שונים, בנושאים הקשורים למצב ההומניטרי במדינות המזרח התיכון בכלל, ובשטחים הפלסטיניים בפרט, בהם אל-ג'זירה, ערוץ ", סוכנות הידיעות AP<ref></ref> וכן באל-ערבי אל-ג'דיד.

== ספרים ופרסומים ==
רמי עבדו חיבר והיה שותף למספר פרסומים, בהם:
* The Influence of Minority Shareholder Protection on Equity Market Development, ספר בהוצאת Google Books,<ref></ref>
* Escaping the Escape: Toward Solutions for the Humanitarian Migration Crisis,<ref name=":12" /> ספר שיצא לאור. מאת Bertelsmann Stiftung (עורך) ב-2017, שבו ניתח את המניעים של פלסטינים לקחת סיכונים קטלניים כדי לנסות לעזוב את רצועת עזה,
* The Effect of the 50-day Conflict in Gaza on Children: A Descriptive Study, בהוצאת Lancet.
* חלק מהפרסומים של עבדו מופיעים גם באוניברסיטת אוקספורד, בית הספר לכלכלה של לונדון,<ref></ref> ,<ref></ref> אתר <ref></ref> ועוד.

== הערות שוליים ==

==קישורים חיצוניים==

קטגוריה:עובדי הבנק העולמי
קטגוריה:ראשי עמותות
קטגוריה:פלסטינים
רולאטיני

רולאטיני (באיטלקית: Rollatini לעיתים Rolletini) הוא מאכל בסגנון איטלקי (נקרא רולטיני די מלנזנה - rollatini di melanzane).

== הכנה ==
מכינים רולאטיני בדרך כלל עם פרוסות דקות של חצילים, אשר מקומחים בקמח חיטה או קלות בפירורי לחם ומכוסים בריקוטה ולעיתים קרובות בגבינות או תבלינים אחרים. אז מגולגלים ונאפים. לחלופין, ניתן להשתמש בבשר עגל, עוף או דגים במקום החציל.<ref name=":0"></ref><ref name="Marchetti"></ref>

רולאטיני אינה מילה איטלקית ממש. באיטליה המנה ידועה דווקא בשם Involtini (למשל: involtini di melanzane, כלומר אינוולטיני חצילים).

== קישורים חיצוניים ==
* [https://web.archive.org/web/20080326100641/http://www.foodnetwork.com/food/recipes/recipe/0,1977,FOOD_9936_22336,00.html מתכון לרולאטיני חצילים] מבית Everyday Italian, מאת Giada de Laurentiis

== הערות שוליים ==

קטגוריה:המטבח האיטלקי
קטגוריה:מאכלי חצילים
גביע העולם למועדונים 2025

גביע העולם למועדונים 2025 (באנגלית: 2025 FIFA Club World Cup) הוא גביע העולם למועדונים ה-21, והראשון במתכונת החדשה שיכלול 32 קבוצות.

== קבוצות משתתפות ==

{| class="wikitable sortable"
|-
!קונפדרציה
!קבוצה
!סיבת ההעפלה
!תאריך ההעפלה
!השתתפויות (זכיות בכתב בולט)
|-
|rowspan="4"|AFC
| אל-הילאל
|מחזיקת ליגת האלופות האסיאתית 2021
|14 במרץ 2023
|4 <small>(2019, 2021, 2022)</small>
|-
|
|מחזיקת ליגת האלופות האסיאתית 2022
|6 במאי 2023
|4 <small>(2007, 2017, 2023)</small>
|-
|
|מחזיקת ליגת האלופות האסיאתית 2023
|25 במאי 2024
|
|-
| אולסן יונדאי
|דירוג קונפדרציית הכדורגל של אסיה
|17 באפריל 2024
|3 <small>(2012, 2020)</small>
|-
|rowspan="4"|CAF
| אל-אהלי
|מחזיקת ליגת האלופות האפריקאית 2020/2021 ו־2022/2023
|14 במרץ 2023
|10 <small>(2005, 2006, 2008, 2012, 2013, 2020, 2021, 2022, 2023)</small>
|-
|
|מחזיקת ליגת האלופות האפריקאית 2021/2022
|14 במרץ 2023
|3 <small>(2017, 2022)</small>
|-
| אספרנסה
|דירוג קונפדרציית הכדורגל של אפריקה
|26 באפריל 2024
|3 <small>(2011, 2018, 2019)</small>
|-
|
|דירוג קונפדרציית הכדורגל של אפריקה
|26 באפריל 2024
|1 <small>(2016)</small>
|-
|rowspan="4"|CONCACAF
| מונטריי
|מחזיקת ליגת האלופות של CONCACAF 2021
|14 במרץ 2023
|6 <small>(2011, 2012, 2013, 2019, 2021)</small>
|-
|
|מחזיקת ליגת האלופות של CONCACAF 2022
|14 במרץ 2023
|2 <small>(2022)</small>
|-
| לאון
|מחזיקת ליגת האלופות של CONCACAF 2023
|4 ביוני 2023
|2 <small>(2023)</small>
|-
|
|מחזיקת ליגת האלופות של CONCACAF 2024
|2 ביוני 2024
|
|-
|rowspan="6"|CONMEBOL
| פלמיירס
|מחזיקת גביע הליברטדורס 2021
|14 במרץ 2023
|3 <small>(2019, 2022)</small>
|-
| פלמנגו
|מחזיקת גביע הליברטדורס 2022
|14 במרץ 2023
|3 <small>(2017, 2022)</small>
|-
| פלומיננסה
|מחזיקת גביע הליברטדורס 2023
|4 בנובמבר 2023
|2 <small>(2023)</small>
|-
|
|מחזיקת גביע הליברטדורס 2024
|
|
|-
| ריבר פלייט
|דירוג CONMEBOL
|14 במאי 2024
|3 <small>(2015, 2018)</small>
|-
|
|דירוג CONMEBOL
|
|
|-
|OFC
|
|דירוג קונפדרציית הכדורגל של אוקיאניה
|17 בדצמבר 2023
|12 <small>(2006, 2009, 2011, 2012, 2013, 2014, 2015, 2016, 2017, 2022, 2023, 2017)</small>
|-
|rowspan="12"|אופ"א
| צ'לסי
|מחזיקת ליגת האלופת 2020/2021
|14 במרץ 2023
|3 <small>(2012, 2021)</small>
|-
| ריאל מדריד
|מחזיקת ליגת האלופת 2021/2022 ו2023/2024
|14 במרץ 2023
|7 <small>(2000, 2014, 2016, 2017, 2018, 2022)</small>
|-
| מנצ'סטר סיטי
|מחזיקת ליגת האלופת 2022/2023
|10 ביוני 2023
|2 <small>(2023)</small>
|-
| באיירן מינכן
|דירוג אופ"א
|17 בדצמבר 2023
|3 <small>(2013, 2020)</small>
|-
| פריז סן-ז'רמן
|דירוג אופ"א
|17 בדצמבר 2023
|1
|-
| אינטר מילאנו
|דירוג אופ"א
|17 בדצמבר 2023
|2 <small>(2010)</small>
|-
| פורטו
|דירוג אופ"א
|17 בדצמבר 2023
|1
|-
| בנפיקה ליסבון
|דירוג אופ"א
|17 בדצמבר 2023
|1
|-
|
|דירוג אופ"א
|6 במרץ 2024
|1
|-
| יובנטוס
|דירוג אופ"א
|12 במרץ 2024
|1
|-
| אתלטיקו מדריד
|דירוג אופ"א
|16 במרץ 2024
|1
|-
| רד בול זלצבורג
|דירוג אופ"א
|17 במרץ 2024
|1
|-
|
| יקבע בהמשך
|
|
|1
|}

==קישורים חיצוניים==

קטגוריה:גביע העולם בכדורגל לקבוצות
קטגוריה:תחרויות כדורגל ב-2025
קטגוריה:תחרויות כדורגל בארצות הברית
קטגוריה:2025 בארצות הברית